b'\n_START_ARTICLE_\nIon Constantinescu (publicist)\n_START_SECTION_\nDate personale\n_START_PARAGRAPH_\nEste fiul lui Alexandru Constantinescu \xc8\x99i al Nastasiei (n. Luca), \xc8\x9b\xc4\x83rani. \xc8\x98coala primar\xc4\x83 la Rogojeni (1940-1941), Gimnaziul Unic din comuna \xe2\x80\x9cTudor Vladimirescu\xe2\x80\x9d, jud. Gala\xc8\x9bi (1945-1948). \xc8\x98coala Medie Finaciar\xc4\x83 B\xc3\xa2rlad (1948-1952). \xc8\x98coala Militar\xc4\x83 Superioar\xc4\x83 de Artilerie din Sibiu (1952-1955). Facultatea de Economie (specializarea \xe2\x80\x9cOrganizarea \xc8\x99i conducerea economiei\xe2\x80\x9d), din cadrul Institutului pentru Preg\xc4\x83tirea Cadrelor \xc3\xaen Domeniul Conducerii Social-Politice Bucure\xc8\x99ti (1968-1973). Tema lucr\xc4\x83rii de licen\xc8\x9b\xc4\x83: Reducerea cheltuielolor materiale, factor determinant al cre\xc8\x99terii eficien\xc8\x9bei economice (cond. \xc8\x99tiin\xc8\x9bific: prof. univ. dr. Ion Stroia. Pre\xc8\x99edintele comisiei de licen\xc8\x9b\xc4\x83: Tudorel Postolache, viitorul academician)._NEWLINE_\xc3\x8en 1977 su\xc8\x9bine un examen \xc8\x99i este atestat ca ziarist profesionist. Debuteaz\xc4\x83 cu articolul Dincolo de aparen\xc8\x9be, \xc3\xaentr-un cotidian din B\xc3\xa2rlad (1950). Periodic, de regul\xc4\x83 din doi \xc3\xaen doi ani, particip\xc4\x83 la perfec\xc8\x9bion\xc4\x83ri \xc3\xaen domeniul presei, organizate la Academia \xe2\x80\x9c\xc8\x98tefan Gheorghiu\xe2\x80\x9d din Bucure\xc8\x99ti, pentru personalul din domeniu.\n_START_SECTION_\nActivitatea publicistic\xc4\x83\n_START_PARAGRAPH_\nSe num\xc4\x83r\xc4\x83 printre membrii colectivelor fondatoare a publica\xc8\x9biilor Mesagerul transilvan, Gazeta de Cluj-Napoca, Ini\xc8\x9biativa particular\xc4\x83, al\xc4\x83turi de scriitori precum Tudor Dumitru Savu, Grigore Zanc, Constantin Musta\xc8\x9b\xc4\x83, Petre Prunea, Marin Oprea \xc8\x99.a._NEWLINE_Redactor la Gazeta de Cluj-Napoca (1990-1997), Scutul patriei (1958-1960), F\xc4\x83clia (1961-1990), Mesagerul transilvan, Editura Sfinx, Urzica, Curierul Prim\xc4\x83riei Municipiului Cluj-Napoca, Informa\xc8\x9bia, Tribuna afacerilor, Adev\xc4\x83rul de Cluj, Jurnalul Na\xc8\x9bional. \xc3\x8en toat\xc4\x83 aceast\xc4\x83 perioada a scris subiecte din domeniul economic, analiz\xc4\x83 economic\xc4\x83, pamflet, not\xc4\x83 critic\xc4\x83, foileton, toate aceste genuri jurnalistice primind un strop de umor din partea autorului. Este vicepre\xc8\x99edintele \xe2\x80\x9dLigii Scriitorilor\xe2\x80\x9d. Din 1997 p\xc3\xa2n\xc4\x83 \xc3\xaen prezent este redactor-\xc8\x99ef la Tribuna afacerilor din Cluj-Napoca. Dup\xc4\x83 desfin\xc8\x9barea revistei F\xc4\x83clia, unde a activat timp de 27 de ani ca redactor \xc8\x99ef , a fondat \xc3\xaempreun\xc4\x83 cu profesorul Petre Prunea \xc8\x99i scriitorul Dumitru Savu publica\xc8\x9bia Mesagerul transilvan. Membru al Uniunii Ziari\xc8\x99tilor Profesioni\xc8\x99ti \xc8\x99i al Filialei Ardelene a Societ\xc4\x83\xc8\x9bii Scriitorilor \xe2\x80\x9cCostache Negri\xe2\x80\x9d, cu sediul la Gala\xc8\x9bi. Premiul I la Bienala de Umor \xe2\x80\x9cConstantin T\xc4\x83nase\xe2\x80\x9d (Vaslui, 1987); Premiul revistei Astra la Concursul na\xc8\x9bional \xe2\x80\x9cEterna epigram\xc4\x83\xe2\x80\x9d (Cluj-Napoca, 2000).'